Tom Cato Visnes

Tom Cato Visnes (født ), mest kjent under artistnavnene «King ov Hell», «King» og «TC King», er en norsk musiker, best kjent som tidligere bassist i det norske black metal bandet Gorgoroth.

Gorgoroth 

King var Gorgoroths faste bassist i perioden 1999–2006 og igjen i en periode i 2007, og ble først med i bandet rett før det femte Gorgoroth-albumet Incipit Satan ble spilt inn i 1999. Han skrev musikken til fem av låtene på det neste albumet, Twilight of the Idols, og all musikken til Ad Majorem Sathanas Gloriam, som ble nominert til Spellemann prisen i 2006 i Metal kategorien. I oktober 2007 ønsket King, sammen med vokalist Gaahl, å sparke Infernus, gitarist og grunnlegger av Gorgoroth. Imidlertid bestemte Oslo tingrett i mars 2009 at ved å gjøre dette så hadde King ekskludert seg selv fra bandet i oktober 2007. I en påfølgende pressemelding offentliggjorde King at han og Gaahl ville fortsette å spille sammen under et annet bandnavn. Sammen startet de God Seed i 2009, men bandet ble oppløst samme år etter at Gaahl trakk seg fra bandet. I 2012 startet bandet opp igjen, og samme år kom bandets første studioalbum, I Begin.

Ov HELL 

I 2009 startet han Ov HELL sammen med Dimmu Borgir vokalist Shagrath, etter at God Seed ble oppløst. Sammen ga de ut debutalbumet The Underworld Regime 8. februar 2010, med spor som skulle ha blitt gitt ut på debutalbumet til God Seed.

Andre prosjekter 
King dannet prosjektet Jotunspor med tidligere Gorgoroth trommeslager Kvitrafn. Gleipnirs Smeder som var deres debutalbum, ble utgitt 2006 av plateselskapet Satanas Rex. Han var også bassist for supergruppen I, som var sideprosjektet til Immortal medlemmet Abbath Doom Occulta. Bandet ga ut debutalbumet Between Two Worlds i 2006. 

Han har også jobbet i band som ikke er av black metal sjangeren. Han var medlem av Sahg, et doom metal band. Han var også bassist og komponist for det Spellemann vinnende rock bandet Audrey Horne, men han forlot bandet i 2007. King var også bassist i det norske tromme- og bass bandet Clububba. De var aktive i starten av 2000.

Diskografi 
Gorgoroth
 Incipit Satan (studioalbum, 2000)   
 Twilight of the Idols (In Conspiracy with Satan) (studioalbum, 2003)   
 Ad Majorem Sathanas Gloriam (studioalbum, 2006)
 Black Mass Krakow 2004 (DVD, 2008)
God Seed
 Live at Wacken (livealbum/DVD spilt inn under navnet Gorgoroth i 2008, 2012)
 I Begin (studioalbum, 2012)
Sahg
 Sahg I (debutalbum, 2006)
 Sahg II (studioalbum, 2008)
 Sahg III (studioalbum, 2010)
 Domno Abyssus / Tyrant Empire (10" vinyl single spilt inn i 2005, 2014)
Jotunspor
 Gleipnirs smeder (studioalbum, 2006)
I
 Between Two Worlds (studioalbum, 2006)
Audrey Horne
 Confessions & Alcohol (EP, 2005)
 No Hay Banda (studioalbum, 2005)
Ov HELL
 The Underworld Regime (studioalbum, 2010)

Referanser

Eksterne lenker 
 King's MySpace
 Sahg Official Site
 I Official Site
 Jotunspor Official Myspace Profile

Norske bassister
Heavy metal-bassister
Norske black metal-musikere
Gorgoroth-medlemmer
Fødsler i 1974